นางสาวอธิษฐาน พงศ์สิรินทร์

รหัสนักศึกษา 512010059

**ประเทศไทยกับเกษตรกรรม**

ประเทศไทยเป็นประเทศเกษตรกรรม กว่าครึ่งหนึ่งของประชากรไทยมีอาชีพเกษตรกรรม ส่งผลให้ประเทศไทยมีจำนวนประชากรในภาคเกษตรไม่น้อยกว่าสามสิบล้านคน ดังนั้นการพัฒนาการเกษตรจึงเป็นการพัฒนาที่มีความสำคัญเป็นอย่างมาก เพราะจะส่งผลให้ประชากรส่วนใหญ่ของประเทศมีรายได้สูงขึ้น และมีความเป็นอยู่ที่ดีขึ้น

การผลิตพืชเป็นกิจกรรมทางการเกษตรที่ให้ผลผลิตที่อาจใช้เป็นสินค้าส่งออก เช่น ข้าว ยางพารา มันสำปะหลัง ใช้เป็นวัตถุดิบในการเกษตรสาขาอื่น เช่น ใช้ในการเลี้ยงปศุสัตว์ และสัตว์น้ำ ใช้เป็นวัตถุดิบในอุตสาหกรรมการแปรรูป เช่น อุตสาหกรรมผลไม้กระป๋อง อุตสาหกรรมน้ำตาล อุตสาหกรรมอาหารแห้งต่างๆ อุตสาหกรรมกระดาษ และอุตสาหกรรมสิ่งทอ เป็นต้น ดังนั้นการผลิตพืชจึงเป็นกิจกรรมทางการเกษตรที่เป็นพื้นฐานที่สำคัญของกิจกรรมทางการเกษตรสาขาอื่นๆ และอุตสาหกรรมหลายแขนงและจัดเป็นกิจกรรมที่ประเทศเกษตรกรรมอย่างประเทศไทยจะต้องให้ความสนใจ

จากสถิติการเกษตรของประเทศไทย แสดงว่าในบรรดาพืชต่างๆที่ผลิตได้ในประเทศไทย มีพืชหลายชนิดที่เป็นพืชสินค้าส่งออก หรือใช้ผลิตสินค้าส่งออกที่สำคัญของประเทศในอดีตมาจนถึงปัจจุบัน เช่น ข้าว ยางพารา มันสำปะหลัง และอ้อย เป็นต้น พืชบางชนิดเคยเป็นพืชที่ส่งออกที่สำคัญของประเทศไทยในอดีต แต่ในปัจจุบันมีปริมาณส่งออกน้อย และต้องนำเข้าจากต่างประเทศในบางปีทั้งๆที่ปริมาณการผลิตมิได้ลดลงหรือลดน้อยลงเพียงเล็กน้อยเท่านั้น ทั้งนั้นเพราะปริมาณการบริโภคในประเทศของพืชเหล่านี้เพิ่มขึ้นเป็นลำดับ ตัวอย่างพืชเหล่านี้ได้แก่ ข้าวโพดเลี้ยงสัตว์และฝ้าย เป็นต้น ในขณะเดียวกันพืชบางชนิดเป็นพืชที่ประเทศไทยต้องนำเข้ามาโดยตลอด เนื่องจากการผลิตในประเทศไม่เพียงพอ ตัวอย่างพืชเหล่านี้ได้แก่ ถั่วเหลือง และผลไม้เมืองหนาว เป็นต้น

ประเทศไทยนั้น นับแต่อดีตมาเป็นประเทศเกษตรกรรมมาโดยตลอด เพราะเริ่มจากแต่ละบ้านมีการเพาะปลูก โดยเริ่มจากการปลูกพืชผักเพื่อบริโภคภายในครัวเรือน และเมื่อเริ่มมีการเพาะปลูกได้ปริมารมากขึ้นก็เกิดเป็นการแลกเปลี่ยนกับเพื่อนบ้านในบริเวณใกล้เคียงกันและได้พัฒนาจนกลายมาเป็นการค้าขาย และต่อมาก็เป็นประเทศเกษตรกรรมอย่างเข้มข้น

แต่ประเทศไทยใฝ่ฝันและพยายามจะเลียนแบบประเทศที่พัฒนาด้านอุตสาหกรรม โดยลืมนึกถึงสิ่งดีๆที่ตนมีอยู่ นั้นก็คือภาคเกษตรกรรม ซึ่งหากรัฐบาลไทยหันมาให้ความสนใจกับการบูรณาการเรื่องการเกษตรอย่างจริงจัง และทำให้ประเทศของตนเป็นประเทศเกษตรกรรมเต็มรูปแบบ โดยปรับปรุงระบบชลประทานและการขนส่ง ให้มีการใช้เทคโนโลยีที่ทันสมัย รวมทั้งการตลาด และการบริหารจัดการอย่างมืออาชีพ เพราะหากจะทำจริงๆก็น่าจะสามารถทำได้ แต่อาชีพเกษตรกรรมกลับไม่ได้รับความสนใจหรือไม่ได้รับการสนับสนุนจากรัฐบาลมากนัก ทั้งๆที่ตามความเป็นจริงแล้วพืชผลทางการเกษตรนั้นมีค่าและมีความสำคัญไม่น้อยกว่าน้ำมัน ดังนั้นประเทศผู้ผลิตและส่งออกสินค้าเกษตรกรรมก็น่าจะมีรายได้และอำนาจในการต่อรองไม่น้อยกว่าประเทศผู้ผลิตและส่งออกน้ำมัน ทั้งนี้หากสามารถดูแลควบคุมการผลิตให้พอดีกับความต้องการของตลาด ไม่ปล่อยให้เกิดการแข่งขันด้วยการตัดราคากันเองหรือมีปริมาณมากเกินไป ทั้งยังก่อให้เกิดภาวะด้านการเก็บรักษาจนต้องเร่งการระบายออก ซึ่งปัญหาต่างๆดังกล่าวสามารถแก้ไขได้ด้วยการสนับสนุนให้มีการซื้อขายล่วงหน้า สินค้าเกษตรสำคัญๆให้มากขึ้นเพื่อประกนความเสี่ยงต่างๆที่จะเกิดขึ้นแก่สินค้าเกษตรและตัวเกษตรกรเอง

แต่ทุกวันนี้รัฐบาลให้ความสนใจกับภาคอุตสาหกรรมมากกว่า เพราะต้องการส่งเริมการส่งออกมากกว่า เพราะเป็นสิ่งที่สามารถทำรายได้ให้กับรัฐได้มากกว่าการเกษตร ทั้งๆที่การเกษตรเมื่อในอดีตก็สามารถทำรายได้ให้กับรัฐได้มากเช่นกัน แต่ปัจจุบันเมื่อขาดการส่งเสริมสนับสนุนการเกษตร ทำให้เกษตรกรต้องประสบกับปัญหาต่างๆมากมาย ทั้งปัญหาภัยธรรมชาติ ปัญหาการขนส่ง ปัญหาราคาสินค้า ปัญหาความต้องการของตลาด ซึ่งก็ตามมาด้วยการแข่งขันกับเกษตรกรรายอื่นๆ ซึ่งหากรัฐบาลให้ความสนใจและมาให้การสนับสนุนส่งเสริมก็จะทำให้อาชีพเกษตรกรรมมีความมั่นคงและก้าวหน้ายิ่งขึ้น เพราะหากรัฐให้ความสำคัญกับภาคอุตสาหกรรม แต่ภาคอุตสาหกรรมก็ยังต้องการผลิตผลทางการเกษตรมาสนับสนุนการผลิต แต่เกษตรกรกลับไม่ได้รับการสนับสนุนซ้ำยังถูกกดดัน กดขี่ เพื่อต้องให้มีผลิตผลให้พดดีกับความต้องการ เพราะหากมีการแข่งขันกันมาก และมีผลิตผลที่เหมือนกันก็จะไม่ได้ราคาทำให้ขาดทุน ซึ่งเกษตรกรนั้นหากขาดทุนก็เท่ากับหมดตัว หากจะสู้ต่อโดยลงทุนใหม่ก็ต้องไปกู้เค้า เป็นการก่อหนี้อีก และหากยังขาดทุนอีกเกษตรกรบางคนอาจไม่เหลือแม้แต่ที่ดินทำกิน หมดเนื้อหมดตัว แต่สิ่งเหล่านี้กลับไม่ได้รับการใส่ใจดูแลจากรัฐบาล ซึ่งสิ่งที่รัฐบาลให้ความสนใจสนับสนุน คือ ภาคอุตสาหกรรมซึ่งเป็นกลุ่มนายทุน ซึ่งบางทีกลุ่มนายทุนพวกนี้ก็เอารัดเอาเปรียบ กดขี่เกษตรกร ทำให้เกษตรกรไม่มีทางเลือก สุดท้ายก็เป็นหนี้หมดตัว แต่ก็ไม่เคยได้รับการเหลียวแล แต่หากเป็นภาคอุตสาหกรรม หากประสบปัญหาขาดทุนรัฐบาลก็จะเข้ามาดูแลส่งเสริม ช่วยเหลือให้สามารถผลิตและส่งออกต่อไปได้ เพื่อให้อุตสาหกรรมนั้นสามารถอยู่ต่อไปได้ เพราะรัฐบาลห่วงว่าหากอุตสาหกรรมล้ม จะส่งผลกระทบต่อประเทศอย่างมหาศาล ซึ่งหากมองกลับกัน หากเกษตรกรล้มจนต้องเลิกอาชีพเกษตรกร และหากเป็นอย่างนี้มากขึ้นเรื่อยๆ เกษตรกรก็จะลดจำนวนน้อยลงก็จะกระทบต่อผลผลิตทางการเกษตร ทำให้ผลผลิตทางการเกษตรลดลง เมื่อผลผลิตน้อยลงแต่ความต้องการผลผลิตยังมีอยู่มาก ก็จะไม่เพียงพอต่อความต้องการ และหากต้องมีการนำเข้าจากต่างประเทศ ก็จะทำให้ประสบปัญหาต่างๆตามมาอีกมาก ทั้งการขาดดุลการค้า ผลผลิตทางการเกษตรไม่เพียงพอต่อการบริโภคภายในประเทศ ทำให้มีความต้องการมากขึ้น ราคาสินค้าก็จะสูงขึ้น ซึ่งก็คือค่าครองชีพสูงขึ้น แต่รายได้ยังคงเท่าเดิม ซึ่งเมื่อรายได้เท่าเดิมแต่ค่าครองชีพสูงขึ้นเรื่อยๆ ประชาชนก็จะประสบปัญหา มีรายได้ไม่เพียงพอ และจะมีปัญหาเกิดขึ้นต่อมาเป็นทอดๆ

จากการที่ปัจจุบันประเทศไทยเปลี่ยนจากสังคมเกษตรกรรมมาเป็นการส่งเสริมในภาคอุตสาหกรรมมากขึ้น ซึ่งก็ส่งผลกระทบต่อเกษตรกรทำให้เกษตรกรถูกกดดันให้ต้องขายที่ดินทำกิน พื้นที่เกษตรกรรมถูกแปรสภาพกลายเป็นโรงงานอุตสาหกรรมต่างๆ และเมื่อโรงงานอุตสาหกรรมเกิดขึ้นทีหลัง หลังจากพื้นที่บริเวณนั้นเป็นพื้นที่อยู่อาศัย เมื่อโรงงานอุตสาหกรรมมาทีหลังก็ส่งผลกระทบต่อประชาชนที่อาศัยอยู่ในบริเวณนั้น เพราะเมื่อมีโรงงานอุตสาหกรรมก็จะมีปัญหามลพิษต่างๆตามมาอีกมากมาย เนื่องจากแต่ไหนแต่ไรมาประเทศไทยเป็นประเทศเกษตรกรรม พื้นที่ส่วนใหญ่ก็เป็นพื้นที่เกษตรกรรม แต่เมื่อพื้นที่เกษตรกรรมเปลี่ยนมาเป็นพื้นที่อุตสาหกรรม โดยที่มันก็คือพื้นที่ดินผืนเดิม ซึ่งแต่เดิมชาวบ้านก็จะปลูกสร้างบ้านเรือนของตนเองใกล้กับพื้นที่เกษตรกรรมของตน เพื่อที่จะได้สามารถไปดูแลผลิตผลทางการเกษตรได้อย่างสะดวก เพราะเกษตรกรรมไม่ได้ก่อปัญหามลพิษให้กับพื้นที่อยู่อาศัย แต่เมื่อพื้นที่เกษตรกรรมเปลี่ยนเป็นพื้นที่อุตสาหกรรม โรงงานอุตสาหกรรมที่ก่อตั้งขึ้นโดยมาทีหลังพื้นที่อยู่อาศัย ซึ่งไม่ได้มีการวางผังการสร้างหรือแบ่งโซนบริเวณระหว่างพื้นที่อุตสาหกรรมกับพื้นที่อยู่อาศัยจึงทำให้โรงงานอุตสาหกรรมที่สร้างขึ้นทีหลังก่อปัญหาให้กับชาวบ้านที่อาศัยอยู่ในพื้นที่ในบริเวณใกล้เคียง ซึ่งทำให้ชาวบ้านบริเวณนั้นต้องประสบกับปัญหามลพิษต่างๆ ทำให้ได้รับความเดือดร้อนอย่างมาก และรัฐบาลก็ไม่ได้เข้ามาดูแลในจุดนี้ ทั้งๆที่ชาวบ้านอยู่อาศัยในพื้นที่ดังกล่าวมาก่อน โรงงานอุตสาหกรรมต่างๆมาตั้งหลังจากมีบ้านเรือนที่พักอาศัยอยู่ก่อนแล้ว ซึ่งโรงงานต่างๆก็ไม่ได้ใส่ใจที่จะติดตั้งระบบบำบัดน้ำเสีย กรองน้ำเสีย กรองอากาศ ก่อนที่จะปล่อยออกมาจากโรงงานสู่สาธารณะ เพราะหากต้องติดตั้งก็จะทำให้มีค่าใช้จ่ายที่สูงมากขึ้นไปอีก จึงแก้ปัญหาด้วยการไม่ติดตั้ง และรัฐบาลก็ไม่ได้เข้ามาเข้มงวดกวดขันมากนัก เพราะโรงงานเหล่านี้เมื่อผลิตและส่งออกแล้ว จะมีรายได้เข้ามายังประเทศ ผลกระทบจึงตกอยู่กับชาวบ้านในบริเวณนั้น ทั้งที่อยู่มาก่อนและก็ไม่ได้รับประโยชน์จากการตั้งโรงงาน ซ้ำยังได้รับผลกระทบจากกาตั้งโรงงานอีก ทั้งปัญหามลพิษต่างๆที่จะก่อผลเสียต่อสุขภาพอนามัยของชาวบ้านในบริเวณนั้น

เนื่องจากตอนนี้รัฐบาลต้องการให้ภาคอุตสาหกรรม เป็นส่วนที่ทำรายได้ให้กับประเทศ จึงได้มีการส่งเสริมและสนับสนุนอย่างมากมาย ทั้งนักลงทุนชาวไทยและนักลงทุนต่างชาติที่รัฐบาลได้พยายามสร้างความเชื่อมั่นให้เข้ามาลงทุนในประเทศไทย การพยายามลดภาษีในด้านต่างๆโดยไม่ได้ ผลเสียที่จะตามมาทีหลัง ทั้งปัญหามลพิษ ปัญหาการใช้ทรัพยากร ซึ่งทุกวันนี้ทรัพยากรในประเทศไทยเหลือน้อยลงทุกทีๆ แต่กลับไม่ได้มีการกระตุ้นให้มีการสงวนรักษาทรัพยากร ชาวบ้านที่ประสบปัญหาได้รับความเดือดร้อนออกมาเรียกร้อง ก็เป็นเพียงส่วนน้อยจึงไม่เคยได้รับความสนใจ ทั้งๆที่ชาวบ้านเป็นประชากรชาวไทยที่อาศัยอยู่บนผืนแผ่นดินนี้ กลับถูกเพิกเฉยไม่ได้รับการเหลียวแล เพียงเพราะพวกเค้าไม่ใช่กลุ่มนายทุนที่ทำผลกำไรให้กับประเทศ

และเนื่องจากมีการส่งเสริมภาคอุตสาหกรรม และมีการส่งเสริมการลงทุน โรงงานต่างๆก็มาตั้งโรงานที่ใกล้กลับแหล่งศูนย์กลางคือกรุงเทพมหานคร ซึ่งก็คือ ในจังหวัดพระนครศรีอยุธยา จังหวัดประทุมธานี เพราะต้องการตั้งโรงงานให้ใกล้กับกรุงเทพฯเพื่อสะดวกต่อการขนส่งและราคาที่ดินในบริเวณนี้ก็มีราคาถูก เนื่องจากเจ้าของโรงงานก็ซื้อที่ดินมาจากเกษตรกร ที่ดินในบริเวณนี้จึงเปลี่ยนจากพื้นที่เกษตรกรรมมาเป็นพื้นที่อุตสาหกรรม เกษตรกรจากที่เคยทำงาน ทำการเกษตรบนพื้นที่ดินของตนเอง แต่เมื่อขายที่ดินไป จึงไม่เหลือที่ดินทำกิน ไม่มีแหล่งที่จะทำมาหากิน ก็ต้องกลายไปเป็นลูกจ้างของผู้อื่นแทน

เมื่อพื้นที่ที่เคยเป็นเกษตรกรรมได้กลายเป็นพื้นที่อุตสาหกรรม ความอุดมสมบูรณ์ ระบบนิเวศที่เคยมีก็หายไป กลายเป็นพื้นที่ที่เต็มไปด้วยมลพิษ มีแต่โรงงานอุตสาหกรรมซึ่งกลายเป็นนิคมอุตสาหกรรมมารวมตัวอยู่ในบริเวณพื้นที่นี้ ซึ่งจากที่เคยเป็นพื้นที่เกษตรกรรม ปัจจุบันได้กลายเป็นเขตนิคมอุตสาหกรรมไปแล้ว และเมื่อเกิดเหตุอุทกภัยขึ้น เขตนิคมอุตสาหกรรมซึ่งตั้งอยู่บนภูมิประเทศที่เป็นพื้นที่ลุ่ม ก็ต้องประสบกับปัญหาอุทกภัย เพราะตั้งอยู่ในพื้นที่ที่เป็นที่ลุ่ม ที่เหมาะแก่การทำเกษตรกรรม เพราะพื้นที่ตรงนั้น เคยเป็นพื้นที่รับน้ำ ซึ่งแต่ก่อนเป็นที่นาที่เกษตรกรทำนากัน เพราะสภาพพื้นที่ตรงนั้นเหมาะแก่การเพาะปลูก แต่เมื่อพื้นที่ตรงนั้นได้กลายเป็นโรงงานอุตสาหกรรม เพราะเกษตรกรขายที่ให้กับนักลงทุน เจ้าของโรงงาน เนื่องจากเจ้าของโรงงานต้องการสร้างโรงงานตรงบริเวณพื้นที่นั้นเพราะว่าสะดวก ใกล้กับศูนย์กลาง เมืองหลวง ที่ดินก็มีราคาถูก จึงไม่ได้คำนึงถึงสภาพภูมิศาสตร์ที่ตั้งของโรงงานว่าที่ตรงนั้นเป็นที่ลุ่ม การจะตั้งโรงงานชัยภูมิที่ตั้งไม่ควรจะตั้งในบริเวณที่ลุ่ม และเมื่อเกิดเหตุอุทกภัยแม้จะพยายามป้องกัน แต่ก็ขาดการวางแผนที่ดี ไม่ได้มีการวางแผนป้องกันตั้งแต่เริ่มแรกและเป็นการป้องกันในระยะสั้น ไม่ได้วางแผนการป้องกันในระยะยาว การป้องกันจึงเป็นแค่การทำคันกั้นน้ำ แต่เมื่อน้ำซึ่งมีปริมาณมาก และการทำคันกั้นน้ำก็ยิ่งเป็นการทำให้มวลน้ำมีความแรงมากขึ้น เมื่อคันกั้นน้ำแตก ก็ยิ่งกลายเป็นว่าน้ำจะยิ่งมาแรงและเร็วมากขึ้น เพราะพื้นที่ตรงนี้เป็นที่ลุ่ม หากมีการเพาะปลูกทำเกษตรกรรม เมื่อน้ำมาก็จะไหลเข้ามายังพื้นที่เกษตรกรรม โดยไม่ได้มีการกั้นน้ำไว้ คือน้ำจะค่อยๆไหลมาเรื่อยๆและก็หมดไป แต่เมื่อกลายเป็นว่าพื้นที่ตรงนั้นได้เปลี่ยนสภาพกลายเป็นโรงงานอุตสาหกรรม เมื่อมีน้ำมาก็ไม่ต้องการให้มีน้ำเข้ามา เพราะหากน้ำมาและเข้าไปในโรงงานอุตสาหกรรม เครื่องจักรมูลค่ามหาศาล เมื่อโดนน้ำก็จะเสียหาย โรงงานอุตสาหกรรมต่างๆที่รวมตัวกันเป็นนิคมอุตสาหกรรมก็ต่างพยายามทำคันกั้นน้ำ แต่สุดท้ายก็ไม่สามารถกั้นน้ำได้ เพราะน้ำย่อมไหลจากที่สูงลงสู่ที่ต่ำ เมื่อพื้นที่นิคมอุตสาหกรรมเป็นที่ลุ่มน้ำก็ต้องไหลมาอยู่แล้ว และน้ำก็จะยังอยู่ตรงนี้ไม่สามารถไหลไปที่ไหนได้ เพราะพื้นที่ลุ่มจะเป็นที่รับน้ำ

แต่เมื่อไม่สามารถป้องกันใดๆได้ เมื่อคันกั้นน้ำพัง น้ำทะลักเข้าสู่นิคมอุตสาหกรรมก็จำต้องปล่อยให้น้ำเข้าเพราะไม่สามารถป้องกันใดๆได้แล้ว ซึ่งรัฐบาลได้พยายามจะผันน้ำไปทางอื่นเพื่อป้องกันนิคมอุตสาหกรรมต่างๆ แต่ด้วยสภาพภูมิศาสตร์นั้นไม่สามารถทำได้ รัฐบาลพยายามช่วยเหลือเข้ามาเพื่อป้องกันน้ำไม่ให้เข้านิคมอุตสาหกรรม พยายามป้องกันภาคอุตสาหกรรม แต่ในภาคเกษตรกรรมกลับไม่เคยได้รับการเหลียวแล

ประเทศไทยนั้นโดยเฉพาะในเขตที่ราบภาคกลาง เป็นที่ราบดินตะกอนที่หนาแน่นและกว้างขวางที่สุดของไทย เป็นแหล่งเกษตรกรรมที่สำคัญ มีแม่น้ำที่สำคัญคือ แม่น้ำเจ้าพระยา แม่น้ำแม่กลอง แม่น้ำท่าจีน แม่น้ำป่าสัก แม่น้ำบางปะกง เนื่องจากเป็นที่ราบกว้างใหญ่ พื้นที่อุดมสมบูรณ์จึงเหมาะแก่การเพาะปลูกเป็นบริเวณอู่ข้าวอู่น้ำสำคัญ และชาวบ้านในบริเวณนี้ก็ได้ประกอบอาชีพเกษตรกรรมมาตั้งแต่อดีตกาล เพราะหากย้อนไปในสมัยอยุธยา สมัยที่พม่ายกทัพมาล้อมกรุงศรีอยุธยา หลายต่อหลายครั้งที่กรุงศรีอยุธยาเป็นฝ่ายตั้งรับอยู่แต่เพียงภายในพระนครด้วยกำลังพม่าที่ยกทัพมาหมายบดขยี้ข้าศึกฝั่งตรงข้ามให้แหลก ด้วยชัยภูมิที่มีแม่น้ำล้อมรอบ อยุธยาต้องตั้งรับและยันการโจมตีของกองทัพพม่าให้ได้จนถึงฤดูน้ำหลาก ครั้นพอน้ำหลากพม่าจะยกทัพกลับไปเอง เพราะรอบพระนครศรีอยุธยาจะกลายเป็นทะเลสาบ ซึ่งต้องยอมรับว่ากรุงศรีอยุธยาได้อาศัยพลังธรรมชาติในการศึกสงคราม และสามารถเอาตัวรอดมาได้นับต่อนับครั้ง กระทั่งต้องเสียกรุงศรีอยุธยาเป็นครั้งที่สองให้กับพม่ารามัญจากการปิดล้อมนานถึง 14 เดือน นั่นก็หมายความว่าทัพพม่าสามารถผ่านช่วงน้ำหลากมาได้ พอน้ำลดพม่าจึงยกไพร่พลเข้าตีกรุงศรีอยุธยา

มาถึงยุคปัจจุบัน ไม่ได้มีข้าศึกสงครามจากภายนอกแล้ว แต่ธรรมชาติยังคงความเป็นธรรมชาติอยู่เช่นเดิม ในขณะที่สิ่งปลูกสร้างต่างๆ ถนนหนทาง บ้านเรือน ห้างหรู รีสอร์ท โรงแรม สนามกอล์ฟ ถูกสร้างถูกพัฒนาอยู่ทุกวันเดือนปี แอ่งน้ำที่ลุ่มทางธรรมชาติที่เคยมี ถูกทับถมเปลี่ยนทางน้ำที่เคยไหลทำให้พื้นที่รับน้ำต่างๆเปลี่ยนแปลงไปทีละนิด แล้วก็แสดงผลของมันออกมาอย่างชัดเจน แหล่งท่องเที่ยวสำคัญของอยุธยา นิคมอุตสาหกรรมต่างๆถูกน้ำหลากจากธรรมชาติไหลเข้าท่วม ซึ่งด้วยสภาพภูมิประเทศของไทยเป็นที่ราบลุ่มจะต้องมีน้ำหลากมาในฤดูน้ำหลากตั้งแต่อดีตกาล แต่นายทุนเจ้าของโรงงานก็ยังต้องการความสะดวก ประกอบกับที่ดินราคาถูกจึงเลือกที่จะตั้งโรงงานในบริเวณนี้ และเมื่อถึงฤดูน้ำหลากที่น้ำมาก็พยายามจะป้องกัน เปลี่ยนทิศทางน้ำ แต่ด้วยธรรมชาติของน้ำเป็นแบบนี้ น้ำจะต้องไหลจากที่สูงลงสู่ที่ต่ำ จากที่ดอนลงสู่ที่ราบ จึงไม่สามารถกั้นน้ำไม่ให้ไหลเข้าสู่พื้นที่นิคมอุตสาหกรรมได้

เนื่องจากประเทศไทยมีสภาพภูมิศาสตร์ที่เหมาะสมแก่การเพาะปลูก เหมาะแก่การประกอบอาชีพเกษตรกรรม เหตุใดจึงไม่มีการส่งเสริมการเกษตรกรรม เพราะก่อนนี้เกษตรกรมก็ได้มีการพัฒนามาอย่างต่อเนื่อง เริ่มตั้งแต่การผลิตเพื่อยังชีพจนมาถึงการผลิตเพื่อการค้าและธุรกิจจากการใช้แรงงานคน สัตว์ เครื่องทุ่นแรงในท้องถิ่น จนมาถึงการนำเข้าเครื่องจักรกลและเทคโนโลยีสมัยใหม่มาใช้ในการเกษตร และการที่เกษตรกรได้พัฒนาเอาสิ่งต่างๆมาใช้นั้น มีข้อดีที่ได้เปรียบหลายประการ แต่ในทางกลับกันสิ่งต่างๆเหล่านี้ก็ทำให้เกษตรกรประสบกับปัญหา ยิ่งโดยเฉพาะในสถานการณ์ที่มีการแข่งขันกันทุกด้าน โดยเฉพาะประเทศไทยเป็นประเทศผู้ผลิตที่ส่งออกสินค้าไปขายทั่วโลกจึงต้องแข่งขันกับผู้ผลิตอื่นๆ จึงต้องพัฒนาการเกษตรของไทยให้ก้าวหน้ากว่าประเทศอื่น ซึ่งสินค้าเกษตรต้องมีคุณภาพ มีราคาถูก ไม่ควรมียาฆ่าแมลงและสารตกค้าง ขนาดจะต้องตรงตามความต้องการของตลาด บรรจุภัณฑ์ต้องสวยงาม เพราะถ้าหากทำไม่ได้ผู้บริโภคก็จะหันไปซื้อจากประเทศอื่นแทน เกษตรกรก็จะได้รับผลกระทบ เกษตรกรจึงจำเป็นต้องมีการพัฒนาตนเองเพื่อยกระดับการเกษตรของไทยให้พัฒนาเพื่อก้าวสู่เวทีการค้าโลก ซึ่งรัฐบาลควรที่จะเข้ามาดูแล มาสนับสนุนเพื่อให้เกิดการพัฒนา ควรที่จะเข้ามาส่งเสริมเพื่อให้เกษตรกรรมของไทยสามารถก้าวสู่เวทีการค้าโลกได้ โดยจะต้องทำการเกษตรอย่างมีระบบ มีการวางแผน มีการศึกษาหาความรู้ก่อนลงมือปฏิบัติ มีการจดบันทึกและศึกษาเรียนรู้เทคโนโลยีใหม่ๆ ที่มีประโยชน์ เพื่อพัฒนาผลิตผลทางการเกษตรให้ตรงตามความต้องการของผู้บริโภค

ประเทศไทยเป็นประเทศที่มีภูมิศาสตร์ที่เหมาะสมแก่การเพาะปลูก เหมาะแก่การประกอบอาชีพเกษตรกรรม แต่นิคมอุตสาหกรรมที่สร้างผลผลิตให้กับประเทศอย่างมหาศาล กลับมาสร้างอยู่บนพื้นที่ที่เหมาะแก่การเพาะปลูก ด้วยเหตุผลที่ว่าพื้นที่ในบริเวณนั้นอยู่ใกล้กับศูนย์กลาง เพราะสิ่งที่โรงงานต้องการคือ ระบบการขนส่ง ทั้งขนวัตถุดิบเข้าและขนสินค้าออกมา หากนิคมอุตสาหกรรมจะไปตั้งอยู่ในพื้นที่ห่างไกลที่ไม่ได้เป็นพื้นที่เพาะปลูก พื้นที่เกษตรกรรมก็จะทำให้ยากต่อการขนส่ง แรงงานก็จะหายาก เพราะเป็นพื้นที่ห่างไกล และเมื่อแรงงานหายาก ค่าแรงก็จะแพง แต่หากว่าอยู่ใกล้กับศูนย์กลางแรงงานก็หาง่ายและค่าแรงก็จะถูก ซึ่งข้อดีตรงนี้สามารถตอบโจทย์ให้กับนายทุน เจ้าของโรงงานจึงเลือกที่จะสร้างโรงงานในพื้นที่ที่แม้จะเป็นพื้นที่สำหรับเกษตรกรรม

จากการที่รัฐบาลให้การสนับสนุนภาคอุตสาหกรรมมากเพราะเป็นสิ่งที่สร้างผลผลิต ผลกำไรให้กับประเทศได้อย่างมหาศาล โดยที่การมีนิคมอุตสาหกรรมนั้นมีผลเสียอย่างมากมายต่อประเทศไทย ทั้งปัญหาในด้านมลพิษ ปัญหาด้านที่ดินทำกิน ที่เปลี่ยนจากพื้นที่เกษตรกรรมมาเป็นพื้นที่อุตสาหกรรม แต่รัฐบาลก็ให้การสนับสนุนเพราะเหตุผลเริ่มแรกของการจัดตั้งนิคมอุตสาหกรรมขึ้น เพราะต้องการแก้ไขปัญหาการว่างงาน และปรับปรุงแหล่งเสื่อมโทรมให้กลายเป็นบริเวณที่เกิดประโยชน์ แต่หากแท้ที่จริงแล้วการสร้างนิคมอุตสาหกรรมกลับไม่ได้เป็นการแก้ไขปัญหาดังกล่าว เพราะปัญหาการว่างงานนั้นเกิดจากการที่รัฐบาลไม่ได้สนับสนุนการเกษตรกรรมอย่างจริงจัง ทำให้เกษตรกรต้องประสบกับปัญหาต่างๆมากมาย จึงได้เลิกประกอบอาชีพเกษตรกรรม ซึ่งก็เป็นการก่อให้เกิดปัญหาการว่างงานและเมื่อรัฐบาลแก้ปัญหาการว่างงานด้วยวิธีนี้ จึงทำให้เกษตรกรเลิกอาชีพเกษตรกรรมแล้วหันมาทำงานรับจ้างในนิคมอุตสาหกรรม ที่จะไม่ได้แบกรับความเสี่ยง แบกรับกับปัญหาต่างๆที่ต้องเกิดขึ้น ซึ่งนั่นก็ทำให้ประชากรในกรุงเทพมหานครเพิ่มขึ้นอย่างรวดเร็ว ประชากรมีการย้ายถิ่นมากขึ้น ทำให้เกิดสภาพความเป็นอยู่แออัด สภาพแวดล้อมเป็นพิษ และนิคมอุตสาหกรรมก็ไม่ได้ตั้งยังแหล่งเสื่อมโทรมที่ต้องการให้กลายเป็นบริเวณที่เกิดประโยชน์ เพราะนิคมอุตสาหกรรมกลับมาตั้งยังพื้นที่เกษตรกรรม

การตั้งนิคมอุตสาหกรรมจึงไม่ใช่การแก้ปัญหาในเรื่องดังกล่าวที่ดีนัก เพราะการจะตั้งนิคมอุตสาหกรรมนั้นจะต้องมีเงื่อนไขหลายอย่าง เช่น ต้องอำนวยความสะดวกในด้านที่ตั้งให้กับโรงงานอุตสาหกรรม โดยต้องมีการจัดบริการสาธารณูปโภค คือ ถนน น้ำประปา ไฟฟ้า การกำจัดของเสีย การติดต่อสื่อสาร การคมนาคมขนส่ง

ซึ่งการขนส่งเหล่านั้นเป็นปัจจัยที่มีความสำคัญมากที่จะเป็นตัวกำหนดค่าใช้จ่ายในการลงทุน และค่าใช้จ่ายในการขนส่งก็จะส่งผลให้ราคาสินค้าสูงหรือต่ำลงได้ โดยการขนส่งนั้นสำหรับนักลงทุนเจ้าของโรงงานอุตสาหกรรมนั้น จะต้องพิจารณาอย่างระมัดระวังให้รอบคอบที่สุด เพราะจะต้องคำนึงถึงหลักคือ การขนส่ง ระยะทาง เวลา ลักษณะและสภาพของเส้นทาง ปัญหาการจราจร แนวโน้มในอนาคต ลักษณะภูมิประเทศ ค่าใช้จ่ายในการขนส่ง

แต่แม้ว่าหลักการที่นักลงทุนเจ้าของโรงงานอุตสาหกรรมจะคำนึงถึงนั้นมีเรื่องลักษณะภูมิประเทศแล้ว ก็ดูเหมือนว่าการตั้งโรงงานในพื้นที่ราบลุ่มที่เหมาะแก่การเกษตรกรรมนั้นจะเป็นการคาดการณ์ที่ไม่น่าจะถูกต้องดีนัก